CELEX: 62009CN0440
Language: el
Date: 2009-11-11 00:00:00
Title: Υπόθεση C-440/09: Αίτηση για την έκδοση προδικαστικής αποφάσεως, την οποία υπέβαλε το Sąd Najwyższy (Πολωνική Δημοκρατία) στις 11 Νοεμβρίου 2009 — Zakład Ubezpieczeń Społecznych κατά Stanisława Tomaszewska

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/2
            
         Αίτηση για την έκδοση προδικαστικής αποφάσεως, την οποία υπέβαλε το Sąd Najwyższy (Πολωνική Δημοκρατία) στις 11 Νοεμβρίου 2009 — Zakład Ubezpieczeń Społecznych κατά Stanisława Tomaszewska
   (Υπόθεση C-440/09)
   2010/C 37/03
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy.
   
      Διάδικοι στην υπόθεση της κύριας δίκης
   
   
      Προσφεύγουσα και αναιρεσίβλητη: Stanisława Tomaszewska.
   
      Καθού και αναιρεσείον: Zakład Ubezpieczeń Społecznych.
   
      Προδικαστικό ερώτημα
   
   Έχει την έννοια το άρθρο 45, παράγραφος 1, του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, σε συνδυασμό με το άρθρο 15, παράγραφος 1, στοιχείο α', του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας […], ότι ο αρμόδιος φορέας κράτους μέλους, όταν διαπιστώνει ότι ένας εργαζόμενος δεν πληροί την προϋπόθεση της συμπληρώσεως στο εν λόγω κράτος επαρκών περιόδων ασφαλίσεως για την απόκτηση συνταξιοδοτικού δικαιώματος δυνάμει της νομοθεσίας του, οφείλει να λάβει υπόψη περίοδο ασφαλίσεως διανυθείσα σε άλλο κράτος μέλος κατά τρόπο ώστε να υπολογίσει εκ νέου την περίοδο ασφαλίσεως από την οποία εξαρτάται η απόκτηση του δικαιώματος εφαρμόζοντας την προκύπτουσα από το εθνικό δίκαιο ρύθμιση και εξομοιώνοντας τη διανυθείσα στο άλλο κράτος μέλος περίοδο με περίοδο πραγματοποιηθείσα στο εσωτερικό του κράτους, ή κατά τρόπο ώστε να προσθέσει την πραγματοποιηθείσα στο άλλο κράτος μέλος περίοδο στην περίοδο που πραγματοποιήθηκε στο εσωτερικό του κράτους, αφού προηγουμένως καθορίστηκε σύμφωνα με τις σχετικές διατάξεις;